NaiveNeuron/SloPal huggingface dataset:
Taraba, Tomáš, poslanec NR SR (2022-02-25):
Toto je svetový unikát, že pomoc matkám sa podmieňuje cenzúrou. Ešte nikto takto nemenil demokratické zriadenie cez sociálnu pomoc, ako vás, to napadlo vás, ale v týchto nápadoch ste úplne unikátni. Opakujem ešte raz, Slovensko nie je vo vojne s nikým. My sme slobodný štát. To, čo ste zaviedli tu, niekedy platilo, že sloboda človeka končí tam, kde začína sloboda toho druhého, tak vy ste to otočili za posledné dva roky, že práva ľudí, ktorí majú strach, majú prednosť pred slobodou toho druhého človeka. A to, že vy sa bojíte čohokoľvek, ja vám neberiem nikomu vaše fóbie, veď to je úplne v poriadku, vy sa regulujte, ako chcete, ale ak si myslíte, že sme vo vojnovom stave, povedzte to na rovinu, prijmite vojnový zákon a regulujte si potom v rámci vojnového zákona, čo chcete. Ale vy meníte demokratické zriadenie na Slovensku a robíte to tým najtrápnejším, najponižujúcejším spôsobom, že zneužívate na to ukrajinské deti a matky. Toto je ten trápny váš pokus. A ľudia to prečítali, veď už vám nakladajú tak na tom internete, že zrejme preto sa to tak aj celé predlžuje a zrazu to tu tak meníte, ale jednoducho toto je neudržateľné, ani to nebudete vedieť dobre aplikovať.
Jurinová, Erika, podpredsedníčka NR SR (2015-12-03):
Ďakujem pekne, pán minister. No jedna vec, že ste mi zodpovedal len na prvú časť otázky, druhej ste sa ani nedotkli: akým spôsobom budete riešiť cesty I. triedy, ktoré sú na Orave? Teraz prichádza zima, takže to bude oveľa viac exponované. Ale vrátim sa teda k tomu, čo ste mi tu veľmi pekne popísali, ale čo bolo pre mňa teda dosť nezrozumiteľné. Pamätám si, keď som vám dávala pred rokom a pol takúto otázku podobnú. Vtedy ste mi povedali, že štúdia realizovateľnosti sa už ako zadala, prebiehalo vtedy výberové konanie, alebo teda malo prebehnúť výberové konanie. Dokonca ste mi vtedy prisľúbili, že na jeseň by sa to už mohlo aj začať stavať. Samozrejme, ste mi prízvukovali, (zaznievanie gongu) prízvukovali ste mi, že je ťažko získať peniaze, ale čo ma zaujalo vo vašej odpovedi, ste povedali, nieže Európska únia by nám nepreplatila, pretože ide o súbežné cesty, Kysuce, Orava, ale teraz ste povedali, že pretože akoby ten objem financií je malý. Takže možnože toto keby ste mi objasnili. A druhá vec, štúdia realizovateľnosti podľa mňa, keď ste povedali, že už vlastne existujú aj územné rozhodnutia, tak nerozumiem, že ako ešte špecifikujete tam to, že kadiaľ tá trasa má ísť, ak som dobre rozumela z toho, čo ste hovorili. Proste pre mňa to bolo naozaj dosť nezrozumiteľné, pretože vieme, že projekty boli schválené, na základe nich sa už začali aj prípravné procesy, čo sa týka vykupovania pozemkov. Na tie trasy ste aj povedali, že územné rozhodnutia sú. Podľa mňa z toho je jasné, že presne sa vie, kadiaľ tá trasa ide, takže celkovo nerozumiem tej odpovedi, ale z toho vyplýva naozaj, že držíte tých Oravcov naozaj v šachu, že stále posúvate sľuby a v podstate nič neplníte. Ďakujem pekne.
Laurenčík, Milan, podpredseda NR SR (2021-05-07):
Ďakujem. To bol posledný príspevok vo všeobecnej rozprave. Vyhlasujem rozpravu za skončenú. Pýtam sa, či chce pani navrhovateľka, pani verejná ochrankyňa práv zaujať stanovisko k rozprave. Chce? Nech sa páči, máte slovo.
B. Bugár, podpredseda NR SR: (2002-11-19):
Teraz vyhlasujem prestávku do 18.00 hodiny. (Prerušenie rokovania  o 16.53 hodine.) (Pokračovanie rokovania o 18.24 hodine.)
Kuriak, Milan, poslanec NR SR (2020-11-03):
Takže, vážený pán predsedajúci, v súlade s § 73 zákona o rokovacom poriadku som bol určený za spravodajcu výboru k uvedenému návrhu zákona.
Zmajkovičová, Renáta, podpredsedníčka NR SR (2014-01-29):
S reakciou pán poslanec Pollák.
P. Hrušovský, predseda NR SR: (2003-05-21):
(Hlasovanie.) 91 prítomných, 88 za návrh, 2 sa zdržali, 1 nehlasoval. Návrh sme schválili. Prosím, ďalšie návrhy.
Blanár, Juraj, podpredseda NR SR (2022-05-06):
Ďakujem, pán navrhovateľ, môžete zaujať miesto určené pre navrhovateľa. Teraz dávam slovo pánovi poslancovi Radovanovi Marinčinovi, spravodajcovi za gestorský výbor pre vzdelávanie, vedu, mládež a šport, aby predniesol spravodajskú informáciu.
Grendel, Gábor, podpredseda NR SR (2020-04-24):
Reakcia na faktické, pán poslanec Vašečka. Prihláste sa, prosím.
Kondrót, Maroš, poslanec NR SR (2016-10-20):
Ďakujeme, predsedajúci. V rozprave nevystúpil žiaden pán poslanec a nebol predložený žiadny návrh, preto vás prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2010-12-01):
Ďakujem. Otváram rozpravu. Do rozpravy som dostal písomnú prihlášku od pána poslanca Buriana. Pán poslanec Kaník má procedurálny návrh, ale až keď skončí... A písomne prihlásený, potom vyzvem. Pán Burian, máte slovo, nech sa páči.
Fecko, Martin, poslanec NR SR (2014-11-10):
Ďakujem pekne, Martin. Rád prijímam kritiku a som rád. Kritizujte ma, aby som sa mohol zlepšovať vo veciach, v ktorých ešte nie som dokonalý. Riadim sa tým, čím, keď idem na spoveď a mám v modlitebnej knižke, z čoho si mám spytovať svedomie, tak posledná veta znie: A čo ti ešte vyčíta svedomie? To znamená, že každý deň by sme si mali túto otázku položiť, ako sme ho prežili, čo sme urobili dobre, zle, vyvarovať sa chýb a ďalší deň prežiť ináč. Takže, Martin, ďakujem pekne a beriem, áno, je to aj o tom slovníku, že či to je občan, alebo národnosť. Áno, beriem. Ďakujem.
Hlina, Alojz, poslanec NR SR (2015-12-04):
Ďakujem veľmi pekne. Pán predseda, ja by som nepúšťal vašich poslancov domov v piatok, lebo sa utekajú, rozbehnú jak husi...(Prerušenie vystúpenia predsedajúcim.)
M. Číž, podpredseda NR SR: (2007-06-28):
Vážené kolegyne, kolegovia, chcem vám oznámiť, že čas určený na hodinu otázok uplynul, preto končím tento bod programu. Dovoľte mi vyhlásiť krátku technickú prestávku na to, aby sme mohli prepnúť nahrávací systém. Ďakujem členom vlády za odpovede. (Prerušenie rokovania o 15.06 hodine.) (Pokračovanie rokovania o 15.10 hodine.)
Vitteková, Anna, poslankyňa NR SR (2015-04-23):
Rovnako o pozmeňujúcom návrhu pána poslanca Kollára nemôžeme hlasovať, keďže sme schválili pozmeňujúci návrh mnou predložený.
Paška, Pavol, predseda NR SR (2014-02-11):
Ďakujem pekne. Päťminútová prestávka a budeme pokračovať. (Prestávka.) (Po prestávke.)
Hlina, Alojz, poslanec NR SR (2013-09-12):
Pán predseda, prepáčte, ja som stále v neukončenom bode interpelácie. Podľa ústavy mám právo interpelovať, chcem interpelovať, vy ste mi povinný zabezpečiť vládu, prosím, zabezpečte mi ju.
Pročko, Jozef, poslanec NR SR (2021-01-12):
No, vzdychol si tu môj kolega, poslanec Nemec si tu vzdychol a povedal, no, a zase žiadne riešenie. Reagujem, hneď na úvod, keď sa otočil na kolegu Čekovského a povedal, že ideme predložiť zníženie peňazí, som zvedavý, či budete hlasovať. Kolegovia, pamätáte si, že by predložili niečo iného okrem populistických znížení platov, znížení peňazí, znížení tohoto, tohoto? Vedia, že to neprejde, pretože naozaj sa to musí schváliť všeobecnou rozpravou. Oni len z brucha trestnú nejaký zákon, populistický, vedia, že to neprejde, vedia, že ich voliči môžu na nás nadávať, akí sme zlí, akí sme odporní, ako deťom bereme jedlo, pritom absolútne, ale absolútne neurobia nič iné, len zákon populisticky predložia. Dnes som sa od nich nedozvedel, pán Suja, nič od vás, nejakú, nejakú víziu, niečo, čo by ste boli predložili. Nič, nič. Mne veľmi vadí, keď niekto útočí na moju rodinu a vy v kuse útočíte na Pavlínku, aj teraz ste začali. Pán Suja, dávajte si vy pozor, lebo keď začnú ľudia rozoberať váš súkromný život, tak to bude veľká, veľká katastrofa, veľká katastrofa, ale ja sa k tomu neznížim, celá Detva o vás vie, takže to stačí. No držíte s Ficom, pán Suja, s nikým iným, lebo nikto vás nechce, bijete s ním bandu, ani SMEROHLAS o vás povedal, že, že vás nikdy v živote nezoberie. A prečo hlasujte za nás? Povedali ste, že hlasujete za naše zákony. No veď by vás zožrali vaši voliči, keby ste nehlasovali za tie dobré zákony, ktoré pripravujeme! Veď by vám (reakcie z pléna), veď by vám naložili! Takže som rád, že predkladáme skvelé zákony a že vy za ne hlasujete. Ďakujem veľmi pekne.
Paška, Pavol, predseda NR SR (2014-03-27):
Pán poslanec Mičovský.
G. Gál, poslanec: (2008-10-23):
Druhá otázka. Kde pôjde k navýšeniu? Pôjde zvlášť na dopravných inšpektorátoch alebo pôjde o navýšenie počtu pracovníkov pri týchto prepážkach?
A. Belousovová, podpredsedníčka NR SR: (2008-03-27):
Ďalej budeme pokračovať informáciou o vydaných aproximačných nariadeniach vlády Slovenskej republiky v II. polroku 2007 a o zámere prijímania aproximačných nariadení vlády Slovenskej republiky v I. polroku 2008 . Tento materiál ste dostali ako tlač 542. Prosím znovu pána ministra spravodlivosti a podpredsedu vlády, pána Harabina, aby tento materiál uviedol. Š. Harabin, podpredseda vlády a minister spravodlivosti SR: Vážená pani podpredsedníčka Národnej rady, vážení páni poslanci, vážené dámy poslankyne, dovolím si na dnešné rokovanie predložiť informáciu o vydaných aproximačných nariadeniach vlády v II. polroku 2007 a o zámere prijímania aproximačných nariadení vlády v I. polroku 2008. Informáciu predkladám na rokovanie Národnej rady na základe § 4 zákona č. 19/2002 Z. z., ktorým  sa ustanovujú podmienky vydávania aproximačných nariadení vlády. Uvedené ustanovenie ukladá vláde pravidelne polročne informovať Národnú radu o aproximačných nariadeniach vlády vydaných v uplynulom období a o ďalšom zámere ich prijímania. V hodnotenom období vláda prijala a bolo publikovaných 30 aproximačných nariadení vlády, ktoré sú uvedené v prílohe 1. V prílohe 2 sú uvedené návrhy aproximačných nariadení vlády, ktoré vláda predpokladá prijať v I. polroku 2008. Spolu ide o 18 aproximačných nariadení vlády. Vzhľadom na legislatívnu aktivitu inštitúcií Európskej únie sa dá predpokladať, že bude nutné prijať viaceré aproximačné nariadenia vlády aj nad rámec tohto zámeru. V súlade s § 4 ods. 3 zákona č. 19/2002 Z. z. v znení neskorších predpisov má Národná rada možnosť požiadať vládu, aby právnu úpravu navrhovanú vo forme aproximačného nariadenia predložila ako vládny návrh zákona. Ku koncu februára boli publikované v Zbierke zákonov 4 aproximačné nariadenia vlády. Prijatie troch z nich predložená správa predpokladá v zámere prijímania aproximačných nariadení v I. polroku 2008 v bodoch 1, 2 a 3. Aproximačné nariadenie vlády č. 35/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na osobné ochranné prostriedky, boli prijaté nad rámec tejto informácie. Informácia v predloženom znení bola schválená vládou 16. januára 2008, uznesenie č. 29. Vážená pani predsedajúca, vážené pani poslankyne, vážení poslanci, dovoľujem si vás požiadať o schválenie uznesenia v predloženom znení. Vážená pani podpredsedníčka Národnej rady, ďakujem za slovo.
Sulík, Richard, predseda NR SR (2011-05-18):
Ďakujem. Pani poslankyňa Blahová.
Kolesár, Juraj, poslanec NR SR (2019-09-25):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-02-05):
S reakciou, pán poslanec Poliačik, nech sa páči.
Pamula, Peter, poslanec NR SR (2019-10-17):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, o bodoch 1 až 10 spoločne s odporúčaním gestorského výboru schváliť.
Šebová, Zuzana, poslankyňa NR SR (2017-12-06):
Sonka, ja ti ďakujem, že si nám vysvetlila trošku túto časť novely zákona. Zdieľam ten tvoj názor, že problém aj ja vidím v tom materiálno-technickom zabezpečení pre tieto zariadenia, lebo tie bojujú s inými vecami, ktoré musia spĺňať, a ešte keď sa im dá toto, neviem. Druhá vec, s tou špecializáciou sestier. Ja si myslím, že celkovo budú mať problém, povedzme aj také sestry, ktoré to budú chcieť robiť. Čiže neviem, či sa tam zrovna by bolo dobré sa baviť o nejakej špecializácii. A tretia vec, si spomínala, že príspevok na deň je 3,30. Nie som v tomto tak doma, tak by som ťa poprosila, to je na klienta alebo je to na deň na zariadenie? Ďakujem.
P. Hrušovský, predseda NR SR: (2003-12-12):
(Hlasovanie.) 146 prítomných, 74 za, 47 proti, 25 sa zdržalo. Návrh sme schválili. (Potlesk.)
D. Lipšic, poslanec: (2006-12-12):
Už nám v minulosti minulý týždeň pán predseda parlamentu ukázal, ako si predstavuje úctu k ústavnosti. Keď bol v opozícii, bol vehementne proti zákazu exekúcií zdravotníckych zariadení, v súčasnosti už je za. Čiže toľko k jeho princípom. Ale porozprával nám v minulosti, keď začínal tento parlament, aj o zákonnosti. Ja by som chcel pána predsedu parlamentu upozorniť na to, že predsedovi Národnej rady sa kedykoľvek udelí slovo, keď o to požiada. Je to v rubrike, ktorá má nadpis v rokovacom poriadku Rozprava. A rozprava už je skončená. Vystúpenie pána predsedu parlamentu bolo podľa mojej mienky v rozpore s rokovacím poriadkom. To k tej zákonnosti, keďže už ústavnosť máme pošliapanú. A na záver len celkom jedna pripomienka. Pán predseda, naposledy takýmto spôsobom vystúpil, aby sa už nemohlo reagovať, keď sa rokovalo o vládnom programe, pán minister spravodlivosti. Ale o ňom je známe, že je zbabelý. O vás, že ste zbabelý, to som si zatiaľ nemyslel. Ďakujem.
Beluský, Martin, poslanec NR SR (2021-07-23):
Ďakujem za faktické poznámky. Pôjdem od konca. Pán poslanec Benčík, ja som citoval rezolúciu Rady Európy, ktorá to v tej rezolúcii tak napísala, teraz to tak rýchlo neviem nájsť, aha, tu je to. To je rezolúcia, je to bod 13.3.8., to bola rezolúcia, ktorá bola prijatá na poslednej schôdzi, tam si to môžete prečítať, tam, oni to tak napísali, ja som to len prečítal, čiže nie je to moje tvrdenie, ja som len čítal uznesenie alebo rezolúciu, ktoré schválila Rada Európy. Pán poslanec Stančík, ja, bodaj by ste mali pravdu, že tie vakcíny sú účinné, ja by som chcel, aby tie vakcíny boli účinné, aby proste sa ľudia zaočkovali, aby proste skončila choroba, bolo to, bolo by to proste vybavené, ale jednoducho ja vám poviem aj príklad, aj som ho teda povedal v rozprave, z toho Chorvátska, kde teda nejakí vedci zistili alebo tvrdia, že tá imunita je proste dočasná, proste preto lebo obmedzili vstup do Chorvátska pre očkovaných ľudí, pokiaľ je to, myslím, že viac ako 210 dní alebo koľko to vychádza, keď máte staršiu vakcináciu, tak proste vás nepustia, musíte sa vakcinovať znova. Takže, a to sú také príklady zo zahraničia, ktoré ukazujú, že asi tá vakcinácia neni úplne stopercentne funkčná, ako to sa snažíte tvrdiť vy. No a, pán poslanec Taraba, áno, tie Ag testy, tam aj Úrad pre verejné obstarávanie konštatoval, že ten nákup bol v rozpore so zákonom. Ja tiež nechápem, prečo štát obstaral nejakú firmu, ktorá nakúpila testy, keď to mohol urobiť priamo sám a nemuseli sme zaplatiť miliónové zisky nejakej súkromnej spoločnosti. Pán poslanec Schlosár a pán poslanec Marian Kotleba, samozrejme, veď čo je cieľom firmy, ktorá je podnikateľský subjekt, ktorá bola založená za účelom dosahovania zisku, vyliečiť ľudí a proste už nikdy nemať z toho človeka alebo z toho pacienta žiadny úžitok finančný, alebo liečiť, liečiť, liečiť, liečiť, liečiť, liečiť, liečiť dokola proste a stále biznis, biznis, biznis, peniaze, peniaze, peniaze. Ďakujem.
Laššáková, Jana, podpredsedníčka NR SR (2014-06-03):
Pán poslanec Abrhan, nech sa páči.
Grendel, Gábor, podpredseda NR SR (2022-10-06):
Tak, týmto sme vyčerpali 15-minút určených na odpovede pána predsedu vlády, keďže časomiera na veľkej tabuli sa spustila neskôr, prosím, neriaďte sa ňou. Začali sme odpoveďami pána premiéra o 14.05, takže 14.20 sme vyčerpali tých 15 minút a ideme teraz na otázky na členov vlády. Prvú otázku položil pán poslanec Šudík pánovi ministrovi hospodárstva Karelovi Hirmanovi: „Vážený pán minister, chcem sa opýtať, či boj s vysokými cenami energií bude zameraný len na kompenzácie a energetické šeky alebo plánujete vyčleniť financie aj na budovanie fotovoltaických panelov či na výrobu tepla a elektriky z obnoviteľných zdrojov, napríklad na geotermálnu energiu a podobne?“
K. Sárközy, poslankyňa: (2008-02-13):
No a jedna poznámka, ešte mám čas. Prirovnávať tento zákon k nebankovým subjektom toho času zo strany pána premiéra a teraz, tak myslím si, že to je fakt poplašná správa, pretože tento zákon toho času odsúhlasila vláda a prijal ju parlament Slovenskej republiky. Takisto aj zákon o nebankových subjektoch? To je len moja otázka. Ďakujem.
P. Hrušovský, predseda NR SR: (2003-10-24):
(Hlasovanie.) Prítomných je 130 poslancov, za 97, proti 15, zdržalo sa 18. Návrh sme schválili. Prosím, ďalšie návrhy. R. Hamerlik, poslanec: Áno. Pán predseda, ako druhý vystúpil v rozprave pán poslanec Maxon, predseda výboru, ktorý podal jeden pozmeňujúci návrh. Budeme preto hlasovať o návrhu pána poslanca Maxona.
Mikloš, Ivan, podpredseda vlády a minister financií SR (2011-06-02):
Ďakujem, pán podpredseda. Vážený pán poslanec, forma štátnych skúšok používaná v súčasnosti v slovenskom vysokom školstve okrem obhajoby záverečnej práce nie je v zahraničí obvyklá a nie je v súlade s princípmi Bolonského procesu, osobitne s princípmi kreditového systému, pretože činnosť v súvislosti s prípravou na štátnice a so samotnými štátnicami nie je žiadnym spôsobom kreditovo ohodnotená. Na podporu tohoto tvrdenia uvádzam citát z dokumentu Európskej komisie Pokyny na implementáciu európskeho systému na prenos a zhromažďovanie kreditov ECTS. Citujem: „Kredity sa udeľujú na základe pracovného zaťaženia študenta. Pracovné zaťaženie predstavuje všetky vzdelávacie aktivity vrátane skúšok.“ Koniec citátu. Snahou ministerstva pri zaradení otázky štátnic do verejnej diskusie bolo upozorniť na hore uvedený problém nesúladu vysokoškolskej praxe na Slovensku s medzinárodnou praxou. Návrh pritom predpokladá, že vysoké školy, ktoré to budú považovať za potrebné, si môžu zachovať aj iné štátne skúšky ako len obhajobu záverečnej práce. Mali by však odstrániť uvedené porušenie princípov Bolonského procesu, resp. kreditového systému. Tiež sa očakáva, že návrh by mal prispieť k tomu, aby vysoké školy zvýšili svoje nároky na záverečné práce a na ich obhajobu. Ministerstvo si vyžiadalo od vysokých škôl informáciu o priebehu štátnych skúšok. Z informácií od dvadsiatich štyroch vysokých škôl vyplynulo, že na deviatich vysokých školách nebol v posledných dvoch rokoch nikto vylúčený z dôvodu nevyhovenia na štátnej skúške. Nakoľko menej ako 0,2 % študentov boli pre nezvládnutie štátnic vylúčené zo štúdia, nie je možné považovať štátnice za preukázateľne dostatočný kvalitatívnym filter. Ešte raz zdôrazňujem, že vysokým školám sa nezakazuje vykonávať záverečné skúšky. Ďakujem pekne.
Malatinský, Tomáš, minister hospodárstva SR (2014-06-25):
Ďakujem. Vážená pani predsedajúca, vážené panie poslankyne, poslanci, vládny návrh zákona predkladám za účelom vytvoriť zákonné predpoklady pre možnosť realizácie predaja akcií štátu a Fondu národného majetku formou verejnej ponuky na kapitálovom trhu, tzv. IPO, nakoľko aktuálne platný zákon navrhovaný postup neupravuje a existujúce formy privatizácie pri predaji akcií cez IPO sú neaplikovateľné. Najpreferovanejšou alternatívou predaja majetkových účastí štátu a Fondu národného majetku v spoločnosti Slovak Telekom je predaj akcií prostredníctvom kapitálových trhov a subsidiárne v závislosti od viacerých faktorov ovplyvňujúcich vyhliadky na úspech IPO, priamy predaj, prípadne ich kombinácia. Z hľadiska verejného záujmu pri nakladaní s majetkovými účasťami štátu, resp. aj Fondu národného majetku, sa predaj majetkových účastí prostredníctvom kapitálových trhov formou IPO javí ako najtransparentnejší postup a vytvára predpoklady na naštartovanie fungovania kapitálového trhu, ktorého absenciou slovenská ekonomika dlhodobo trpí. Potreba prijatia navrhovanej legislatívnej úpravy vyplynula z jednotlivých úloh, ku ktorým bolo ministerstvo hospodárstva v spolupráci s Fondom národného majetku zaviazané vládou Slovenskej republiky. Predložený vládny návrh zákona je v súlade s ústavou aj ostatnými všeobecne záväznými právnymi predpismi, medzinárodnými zmluvami aj medzinárodnými dokumentmi, ktorými je Slovenská republika viazaná, a s právom Európskej únie. Predložený materiál nemá vplyv na rozpočet verejnej správy, na podnikateľské prostredie, nemá sociálne vplyvy ani vplyvy na životné prostredie a informatizáciu spoločnosti. Vážená pani predsedajúca, vážené pani poslankyne, poslanci, dovoľujem si vás požiadať o schválenie predloženého návrhu zákona. Ďakujem.
Hrnčiar, Andrej, podpredseda NR SR (2019-04-04):
Ďakujem. Vyhlasujem všeobecnú rozpravu za skončenú a prerušujem rokovanie o tomto bode. (Prerušenie rokovania o 12.13 hodine.) (Pokračovanie rokovania o 14.00 hodine.)
Pčolinský, Peter, podpredseda NR SR (2023-05-25):
Pán poslanec Lukáš Kyselica.
Jurinová Erika, podpredsedníčka NR SR (2014-11-09):
Dobre, nech sa páči. A budete pokračovať v rozprave, áno?
Laššáková, Jana, podpredsedníčka NR SR (2013-12-03):
Chcem vás len informovať, že o štrnástej budeme pokračovať správou o vyšetrovaní Gorily, ktorú prednesie pán minister spravodlivosti, a potom vystúpi pán poslanec Sulík v rámci tlače 781. Prajem vám dobrú chuť a stretneme sa o štrnástej. (Prerušenie rokovania o 12.04 hodine.)
M. Číž, podpredseda NR SR: (2006-12-06):
Pristúpime k druhému čítaniu o návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov . Tento návrh zákona ste dostali pred prvým čítaním ako tlač 100 a spoločnú správu výborov máte označenú ako tlač 100a. Teraz dávam slovo poslancovi Róbertovi Madejovi, aby návrh zákona odôvodnil.
Žiak, Miroslav, poslanec NR SR (2021-02-05):
Ďakujem veľmi pekne. Karol, ja ti to skúsim takou športovou terminológiou vysvetliť. Zober si, že si tenista, ktorému nejde podanie a vždy narazí do siete tá jeho loptička a neprepadne a ty navrhneš, lebo máš vplyv, tak navrhneš znížiť tú, tú sieť o trošku, aby tá tvoja loptička prepadla na tú druhú stranu pri tom podaní, a tým pádom vďaka jednému prípadu, že tebe sa nedarí, zmeníš celý, celé nastavenie. Alebo zoberme si iný prípad, že nejaký nezodpovedný vodič nedodržuje rýchlosť a zrazí nejaké dieťa alebo zrazí nejaké iné auto a vďaka tomu na tomto danom úseku my znížime rýchlosť, tým pádom tá rýchlosť tam, samozrejme, nemusí byť znížená, lebo keby ten nezodpovedný vodič dodržiaval tie opatrenia, tak by sa to nestalo. A teraz my, lebo sa tam stalo nešťastie, znížime rýchlosť na celom tom danom úseku a obmedzíme na tých svojich právach alebo tej nejakej slobode tých všetkých vodičov okolo. A toto je ten istý prípad pri týchto detských ihriskách, pretože zodpovední sú najmä rodičia za svoje deti. Myslím si, že keď nejaká hojdačka nespĺňa požiadavky a vidím to už na vlastnom pohľade, že to, ako si spomínal, tam nejaké drevo zvalilo dieťa, tak nepustím to dieťa na tú hojdačku. Za socializmu, aj keď ja som teda veľký kritik tohto obdobia, ale vtedy boli železné kadejaké železné konštrukcie, liepali sme sa po tom ako také opice a dole boli betónové tvárnice zaliate betónom a nikomu z nás sa nič nestalo. Všetci sme boli zdraví, živí. A netreba to preháňať s tou veľkou opatrnosťou, pretože dávame si len ďalšie polená pod naše nohy, komplikujeme ľuďom život a nedosiahneme ten efekt, ktorý chceme, pretože každý si musí byť zodpovedný sám za seba a najmä za svoje deti.
B. Bugár, predseda NR SR: (2003-12-03):
(Hlasovanie.) Prítomných 131 poslancov, za návrh 130, zdržal sa 1 poslanec. Konštatujem, že tieto body zo spoločnej správy sme schválili. Nech sa páči. B. Opaterný, poslanec: Ďakujem. Tým boli odhlasované všetky body spoločnej správy a mám splnomocnenie gestorského výboru, aby som odporučil hlasovať o tom, že prerokovaný návrh zákona prerokujeme v treťom čítaní ihneď.
Grendel, Gábor, podpredseda NR SR (2020-09-23):
Ďakujem, pán minister. Prosím, zaujmite miesto pre navrhovateľa. Dávam teraz slovo poverenému členovi výboru pre pôdohospodárstvo a životné prostredie pánovi poslancovi Vladimírovi Zajačikovi, aby informoval Národnú radu o výsledku prerokovania návrhu vlády o skrátenom legislatívnom konaní vo výbore.
Šimečka, Michal, podpredseda NR SR (2023-12-20):
Ďakujem pekne. Pani poslankyňa Nash.
J. Liška, minister obrany SR: (2003-12-02):
Právna úprava obrannej štandardizácie, kodifikácie a štátneho overovania kvality výrobkov a služieb na účely obrany nie je obsiahnutá v právnom poriadku Slovenskej republiky. Táto skutočnosť sa javí ako nedostatok v nadväznosti na požiadavky vyplývajúce z procesu zaraďovania sa Slovenskej republiky do Severoatlantickej aliancie. Hlavným cieľom úpravy problematiky obrannej štandardizácie, kodifikácie a štátneho overovania kvality je v čo najkratšom čase dosiahnuť, aby technické prostriedky používané ozbrojenými silami spĺňali podmienky interoperability s technickými prostriedkami a činnosťami armád členských štátov aliancie, používaná technika bola na zodpovedajúcej technickej úrovni a kvalite a logistické zabezpečenie bolo realizované operatívne a efektívne. Zákonom sa navrhuje zriadiť na výkon a koordináciu jednotlivých činností úrad pre obrannú štandardizáciu, kodifikáciu a štátne overovanie kvality. Vážený pán predsedajúci, vážené panie poslankyne, vážení páni poslanci, dovoľujem si vás preto požiadať o prerokovanie a schválenie predloženého vládneho návrhu zákona v druhom čítaní. Ďakujem za pozornosť.
Šimečka, Michal, podpredseda NR SR (2023-12-08):
Ďakujem pekne. Ďalšia vystúpi pani poslankyňa Veronika Remišová.
Hort, Milan, podpredseda NR SR (2011-09-14):
S faktickými poznámkami sa prihlásili celkom ôsmi páni poslanci. Uzatváram možnosť prihlásiť sa s faktickou poznámkou. Prvý bude vystupovať pán poslanec Maďarič a ako posledný pán poslanec Kaliňák. Pán poslanec Maďarič má slovo, nech sa páči.
Pčolinský, Peter, podpredseda NR SR (2023-03-16):
Poprosím pána poslanca Milana Potockého, ktorého určil navrhnutý gestorský výbor pre kultúru a médiá, aby zaujal miesto a oznámil nám informáciu z výboru.
Vaľová, Jana, poslankyňa NR SR (2016-06-16):
Ďakujem pekne. No, viete, musím sa niekedy naozaj pousmiať v tejto rozprave. Po prvé, sa vás pýtam, ktorý primátor, starosta ide do volieb tak, že ide robiť proti občanovi? Veď predsa v ďalších voľbách sa mu vystaví účet, v ďalších voľbách sa poslancom vystaví účet. Prosím vás pekne, každá minca má dve strany. Jedna strana je, že starosta, primátor a zastupiteľstvo sú kontrolné síce, ale celé úrady robia výkon. Veď dneska ten výkon je najdôležitejší. A vy tu rozprávate o tom, ako gloriolu na hlavách majú nejaké združenia, občianske združenia a podobné združenia. Pripomeňme si Transparency, INEKO, prepojenie cez SaS. Hovoríte, že ľudia nemajú záujem o voľby. Veď skoro 50-percentná účasť vo voľbách je, keď idete do mestského zastupiteľstva. Tak potom, nech sa páči, dajme občanom, že musia ísť voliť všetci, ja som za to. A ja mám takýto prípad napríklad v meste Humenné. Občianske združenie z Bratislavy Sad Janka Kráľa sa mi pravidelne hlási na výrub stromov, aby teda robili a deštruovali, aby sa v meste teda nemohol robiť nejaký výrez a podobne, chodia tam aj ochranári. Keď sme im napísali, z akého dôvodu sa zaujímajú o Humenné, keď ani raz neprišli na zasadanie. Keď sa ten-ktorý strom posudzuje, len napíšu z Bratislavy, že to chcú zastaviť. Keď sme im tento list napísali, tri mesiace nám neodpísali. Občianske združenie Domov samospráv z Bratislavy sa nám potom následne ešte aj začalo hlásiť s tým, aby v Humennom hodnotili stromy. Toto je, vážení, deštrukcia. A vy rozprávate, že hocikto môže prísť hocičo pripomienkovať, hocikto môže hocičo písať, rozprávať. Tak potom dajte mantinely jednej strane aj druhej strane. My nie sme proti občanom určite. Ja nemám s tým problém, pripomienkové konanie pri parku teraz som robila, keď sa staval obrovský supermarket v Humennom, som si volala občanov. Ale dajte mantinely tým, ktorí zakladajú občianske združenia, aby vám deštruovali výkon. A potom tí občania sa tešia, že primátor, starosta nič neurobil. Tak sa pozrime na obidve strany mincí, vážení, nie sme tu len pre jedných. Ďakujem.
Grendel, Gábor, podpredseda NR SR (2021-11-02):
Prezentujme sa a hlasujeme. (Hlasovanie.) Prítomných 127 poslancov, za 81, proti 40, zdržali sa 6, hlasovali všetci prítomní. Konštatujem, že sme tieto pozmeňujúce návrhy schválili.
E. Angyalová, poslankyňa: (2004-03-04):
Uvediem jednoduchý príklad. Keď idete napr. na brigádu alebo na dovolenku v čase konania volieb, ale v čase, keď žiadate o to, že chcete voliť poštou, ste ešte doma, tak jednoducho v žiadosti uvediete, že chcete, aby vám dokumenty boli odoslané na domácu adresu. Prečítam onedlho aj legislatívnu podobu tohto návrhu. Chcem len povedať, že som pred chvíľou hovorila s pánom Minárikom a bavili sme sa o možnosti zneužitia toho, že by sa tieto dokumenty zasielali na adresu domov. Osobne si myslím, že táto možnosť nie je až taká veľká, ako sa v prvej chvíli zdá. Po prvé, pokiaľ viem, tak počty voličov musia sedieť s počtom hlasovacích lístkov, ktoré sú v urne, a to sa kontroluje. Preto ak by sa niekto z domu rozhodol, že za vás, povedzme, zašle takúto žiadosť, a tú obálku si vybral, tak napr. by musel hodiť za seba obálku a ešte jednu obálku, ktorá by bola vlastne akoby za vás. To znamená, že počet hlasovacích lístkov by nesedel. Druhá možnosť zneužitia je, že o takúto možnosť voľby za iného človeka požiada niekto, kto je v komisii, a, povedzme, zakrúžkuje za niekoho, kto neprišiel hlasovať, a hodí tú obálku napr. za vás. Ale v každom prípade to fyzicky musí hodiť do urny. Ak to fyzicky tam nehodí, tak tú možnosť nevyužil, ale potom nebude sedieť počet hlasovacích lístkov s počtom voličov. Skrátka si myslím, že trošku sa bojíme niečoho, čoho sa asi báť nemusíme. A na druhej strane tak ako je urobený vládny návrh zákona, síce umožňujeme ľuďom hlasovať zo zahraničia, ale mnohým ľuďom, ktorí v tej chvíli, keď o to žiadajú, sú doma, znemožňujeme voľbu zo zahraničia. A mne v tejto chvíli ide najmä o mojich priateľov, študentov, mladých ľudí, ktorí práve v období volieb, ktoré nie je podľa môjho názoru úplne najšťastnejšie, v septembri, sú na brigádach alebo na dovolenkách, ale v čase, keď by žiadali o to, aby mohli voliť odtiaľ, kde budú, sú ešte doma. Prednesiem teda návrh. V § 35 ods. 1 sa bodka na konci odseku nahrádza čiarkou a pripájajú sa slová „musí obsahovať adresu pobytu v cudzine a adresu doručenia v prípade, že táto nie je totožná s adresou pobytu v cudzine“. A v druhom bode v § 35 ods. 2 sa slová „pobytu v cudzine“ nahrádzajú slovami „doručenia“. Nebudem čítať odôvodnenie, ktoré je tu uvedené, lebo to je to, ktoré som vám trošku obšírnejšie povedala pred chvíľou. Prosím vás o podporu tohto návrhu. Ďakujem pekne.
Heger, Eduard, poslanec NR SR (2019-05-17):
Ďakujem pekne. Veľmi dobre si to doplnila. Áno, to ja určite som zástancom toho, jak som už aj povedal v predchádzajúcich faktických poznámkach, že ten špecifický problém tu je a ten treba riešiť, a myslím si, že naozaj to je práve to, že treba sa pozrieť na ten koreň problému a k tomu priniesť to riešenie. Toto ja, ja tu hľadám ten koreň problému, ku ktorému by takéto riešenie malo byť, a, a nenachádzam ho, takže preto aj spochybňujem to samotné, samotné riešenie a, a myslím si, že ten účinok nebude, nebude dobrý. No proste naozaj, to som už vyjadril. Ďakujem.
Baška, Jaroslav, poslanec NR SR (2013-01-30):
Ďakujem za slovo. Vážený pán poslanec Brocka, časť z vášho vystúpenia ste venovali agende Kresťanskodemokratického hnutia. To je „jeden mandát a dosť“. Ja mám na to opačný názor. Ak sú ľudia zvolení do viacerých funkcií verejných, nech sú tam zvolení. Tie funkcie im zabezpečili hlasy občanov. A ak tento človek zvolený do tej alebo do tej verejnej funkcie nevykonáva túto funkciu dobre, tak tí ľudia mu to naozaj v tých ďalších voľbách spočítajú. Takže myslím si, že „jeden mandát a dosť“ nie je dobrá vec a naozaj tým voleným zástupcom dávajú hlasy občania. Ak nie sú spokojní, tak im to vrátia v ďalších voľbách. Viete, ja si myslím, že všetko sa nedá zaškatuľkovať do jedného univerzálneho dôchodkového systému. A bolo to tu spomínané už viackrát aj pánom poslancom Galkom, aká je náročná práca či už policajtov, vojakov alebo iných ozbrojených zložiek. A práve tento korporátny dôchodkový systém, ktorý majú ozbrojené zložky, si myslím, je namieste. A tento systém len treba určitým spôsobom doladiť. Hovorili ste, že systém aj po týchto zmenách, ktoré sa schvália v parlamente, bude neudržateľný. On bude neudržateľný vtedy, ak nebudú znova priberaní do týchto ozbrojených zložiek či už za hasičov, za policajtov, za vojakov noví záujemcovia, ak nám zostanú prázdne tabuľky a nebude mať kto napĺňať tieto osobitné účty, tak ako to bolo možno teraz za posledné dva roky, keď odišlo naozaj veľmi veľa vojakov alebo policajtov. Bude udržateľný vtedy ten systém, keď naozaj u tých, čo odídu, sa aj naplnia. Potrebujeme, hovoríme viackrát o... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-05-16):
Ďakujem veľmi pekne, pani poslankyňa. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Ladislavovi Balódimu.
M. Dzurinda, predseda vlády SR: (2001-12-06):
Vážený pán poslanec, mám pomerne obsiahlu odpoveď, ale keďže by som rád odpovedal viacerým z vás, tak nebudem vás poúčať, lebo iste to dobre viete aj na základe kontextu otázky, čo všetko predchádzalo úmyslu pokúsiť sa prefinancovať z výnosov privatizácie aspoň časť tých nákladov, ktoré obce na plynofikáciu vynaložili. Myslím si, že to podstatné, kam smeruje vaša otázka, spočíva v tom, že je potrebná novela zákona. Novela zákona, ktorá, žiaľ, na základe ostatného hlasovania sa nevydarila. Nevydarila sa preto, mám pred sebou aj výsledky hlasovania, keďže išlo o zákon vrátený, bolo potrebných 76 hlasov, ale bolo vás tu prítomných 100 a za zákon hlasovalo 69. Pani ministerka privatizácie dnes nás na rokovaní vlády o tejto nemilej skutočnosti informovala, pretože tá dobrá vôľa obciam a mestám refundovať alebo refinancovať vynaložené náklady, zatiaľ sa nemôže naplniť. Z toho vyplýva a pani ministerka nás dnes informovala, že budeme musieť hľadať nejaký nový mechanizmus, aby sme rešpektovali legislatívny rámec platný v Slovenskej republike a zároveň, aby sme predsa len ten zámer naplnili. Pani ministerka pre správu a privatizáciu bude viesť s relevantnými ľuďmi, prípadne s Fondom národného majetku, prípadne s ďalšími inštitúciami rokovania, na ktorých sa budeme pokúšať takýto nový mechanizmus objaviť a realizovať.
Kollár, Boris, predseda NR SR (2020-04-28):
Ďakujem pani poslankyne Brisudovej. S ďalšou faktickou poznámkou vystúpi pán poslanec Ferenčák.
Náhlik, Peter, poslanec NR SR (2013-10-22):
Pán predseda, o spoločnom návrhu poslancov Abrhana a Kvasničku hlasovať nebudeme, nakoľko sme schválili znenie uvedené pod bodom č. 3 spoločnej správy. Keďže sme odhlasovali body zo spoločnej správy a mám splnomocnenie gestorského výboru, dajte hlasovať o tom, že predmetný vládny návrh zákona prerokujeme v treťom čítaní ihneď.
Šedivcová, Viera, poslankyňa NR SR (2013-09-12):
Ja by som len chcela pripomenúť, že pri účinnosti zákona sa akceptovala požiadavka sociálnych partnerov, pretože toto pán kolega Štefanec vo svojej rozprave pripomienkoval, napádal.
Krúpa, Juraj, poslanec NR SR (2021-06-29):
Ďakujem veľmi pekne. V prvom rade by som chcel povedať, že návrh, ktorý predložil pán poslanec Valášek, vnímam ako pozitívny, zaujímavý, určite inšpiratívny. Ja osobne som zástancom týchto verejných vypočúvaní, pretože nielen my politici, ktorí tu rozhodujeme, či už tu v pléne, alebo v kuloároch, máme nárok niečo vedieť o týchto ľuďoch, ale takisto aj verejnosť má nárok si o nich urobiť aj nejakú, nejaký názor. Predstavte si, že by bolo vypočúvanie predošlého riaditeľa Slovenskej informačnej služby, ktorého nominoval pán Danko. Videli sme jeden jeho výstup za štyri roky, kde sa excelentne prezentoval. Myslím si, že keby toto verejnosť videla, kde verejnosti vysvetľoval, že Nemci sú dobrí, lebo majú dobré autá, tak by asi boli zhrození. Samozrejme, je to ale otázka aj na takú širšiu diskusiu, pretože sú rôzne voľby, v rôznych krajinách sú rôzne voľby spra... alebo teda riaditeľov spravodajských služieb. Tuto je ešte jedna taká otázočka, ktorú by som chcel aj položiť teda predkladateľovi. On síce spomínal a má pravdu, že riaditeľ Slovenskej informačnej služby je verejná osoba viac-menej. Čiže dáva to logiku, len predsa len, keď budeme robiť vypočúvanie, ide o to, že sa môžu hlásiť na túto pozíciu aj ľudia, ktorí sú priamo v štruktúrach spravodajských služieb a tým, že by sa oni vlastne prezentovali na verejnosti, v podstate by sa dekonšpirovali, čo by im vlastne zlikvidovalo už ďalšiu kariéru v tejto oblasti. A myslím si, že tuto je taká, taká drobnosť, nad ktorou by sme sa mali zamyslieť, že ako v tejto veci ďalej postupovať, lebo hovorím, som zástanca vypočúvania, len treba si toto ujasniť, lebo títo ľudia potom by tam vlastne mali problém sa hlásiť do týchto pozícií, lebo by vedeli, keby ich nevybrali, jednoducho majú problém a kariérne skončili. Ďakujem.
V. Novotný, poslanec: (2008-12-04):
Predseda Národnej rady Slovenskej republiky svojím rozhodnutím č. 832 z 15. októbra 2008 pridelil návrh rozpočtu úradu pre dohľad na rok 2009 Výboru Národnej rady SR pre financie, rozpočet a menu a Výboru Národnej rady SR pre zdravotníctvo na prerokovanie v termíne do  19. novembra 2008. Predseda Národnej rady vo svojom rozhodnutí určil ako gestorský výbor výbor pre zdravotníctvo s tým, že na základe rokovaní výborov predloží Národnej rade Slovenskej republiky správu výborov o priebehu a výsledkoch rokovania o návrhu rozpočtu Úradu pre dohľad nad zdravotnou starostlivosťou na rok 2009 spolu s návrhom  uznesenia Národnej rady Slovenskej republiky. Návrh rozpočtu bol predložený v súlade s § 28 ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. Priebeh a výsledky prerokovania: Výbor Národnej rady SR pre financie, rozpočet a menu prerokoval návrh rozpočtu úradu pre dohľad na rok 2009 dňa 19. novembra. Výbor svojím uznesením č. 411 súhlasil s predloženým návrhom a odporučil Národnej rade návrh rozpočtu úradu pre dohľad na rok 2009 schváliť s tým, že  príjmy sa rozpočtujú vo výške 33 mil. 127 tisíc eur a výdavky vo výške 16 mil. 741 tisíc eur. Výbor Národnej rady pre zdravotníctvo prerokoval návrh rozpočtu úradu pre dohľad na rok 2009 dňa 19. novembra. Výbor svojím uznesením č. 127 súhlasil s predloženým návrhom a  odporučil Národnej rade návrh rozpočtu Úradu pre dohľad nad zdravotnou starostlivosťou na rok 2009 schváliť s tým, že predpokladané príjmy a výdavky sú rozpočtované nasledovne: - príjmy celkom: 33 mil. 127 tisíc eur, - výdavky celkom 16 mil. 741 tisíc eur, - celkový prebytok /schodok +  16 mil. 386 tisíc eur, - prebytok podľa metodiky ESA´95 681 tisíc eur. Výbor Národnej rady pre zdravotníctvo ako gestorský výbor rokoval dňa 25. decembra, 25. novembra – ospravedlňujem sa, tu je preklep. Výbor na základe stanovísk výborov a v zmysle § 79  ods. 4 písm. f) zákona o rokovacom poriadku odporúča Národnej rade Slovenskej republiky návrh rozpočtu úradu pre dohľad na rok 2009 schváliť. Výbor Národnej rady pre zdravotníctvo odporučil Národnej rade, aby návrh  rozpočtu úradu pre dohľad na rok 2009 odôvodnil na schôdzi Národnej rady predseda úradu pre dohľad pán Richard Demovič a poveril spoločného spravodajcu Viliama Novotného predniesť v súlade s príslušnými ustanoveniami rokovacieho poriadku spoločnú správu výborov na schôdzi Národnej rady. Výbor predkladá návrh uznesenia Národnej rady Slovenskej republiky, ktorý je súčasťou spoločnej správy. O ňom budeme hlasovať. Návrh uznesenia k návrhu rozpočtu Úradu pre dohľad nad zdravotnou starostlivosťou na rok 2009: „Národná rada A. konštatuje, že návrh rozpočtu úradu pred dohľad na rok 2009 bol predložený v súlade s § 28 ods. 4 zákona o zdravotných poisťovniach, B. schvaľuje rozpočet Úradu pre dohľad nad zdravotnou starostlivosťou na rok 2009,“ – tak ako som už o ňom hovoril – s tým, že jednotlivé položky sú rozpísané. Takže o tom dám potom hlasovať pri hlasovaní s veľkou pravdepodobnosťou o 11.00 hodine. Dámy a páni, ďakujem za pozornosť. Pán predseda, skončil som.
Danko, Andrej, predseda NR SR (2018-09-19):
Prosím, prezentujme sa hlasujme. (Hlasovanie.) Prítomných 139, za 60, proti 57, zdržalo sa 22. Konštatujem, že sme uvedený návrh neschválili.
Bugár, Béla, podpredseda NR SR (2011-09-14):
No ale, nech sa páči, tak potom, predneste reč.
Jurinová, Erika, podpredsedníčka NR SR (2015-06-19):
Na vaše vystúpenie, pán poslanec, je jedna faktická poznámka. Uzatváram možnosť. Nech sa páči, pán poslanec Galko.
Čižnár, Jaromír, generálny prokurátor SR (2014-10-24):
Veľmi krátko tých pár vecí. Firma skrachuje... (Prerušenie vystúpenia predsedajúcim.)
Hlina, Alojz, poslanec NR SR (2012-11-29):
Ďakujem veľmi pekne. Naozaj ja sa tomu budem venovať v mojom vystúpení. Je tam taká magická hranica, málokto vie, kde presne je, ale je, kde už proste sa začínajú a spúšťajú procesy tie, čo pán Sulík spomínal. Pravdou však je, že kvôli korektnosti treba dopovedať aj to, že nie je zas až tak, by som povedal, magická tá 19-percentná, lebo ten zvýšený výber bol daný a teraz možno hovoriť o miere aj tým, že v Európe bola konjunktúra taká, akú Európa dávno nezažila. Čiže to je vec, ktorú treba tiež v určitej chybovosti doložiť, aby sme boli korektní. Ale k tomu, čo s ostatným. Plne sa stotožňujem teda naozaj s tým, že to, čo sme tu dneska spáchali, tú lumpendaň, lebo to sme vlastne zneuctili daňové systémy a vôbec myšlienku daní, že komu patria dane, dane patria štátu, my sme proste dali daň, sme dneska schválili ako 14-percentnú daň pre súkromné zdravotné poisťovne v zásade. Ja som rozmýšľal, ja som tu vyzýval jedného najväčšieho bojovníka, ktorý chcel obhájiť neobhájiteľné, že nech dá pozmeňujúci návrh, aby sa zrušil strop. Ale zbabelo sa stiahol. A nedal nič. A ja som ho naschvál hecoval, ale vedome a takticky, lebo keby sa bol zjavil pozmeňujúci návrh zo strany SMER, že by náhodou tam zabodovalo nejaké svedomie, tak viete, čo by sa stalo, keby tu prišiel pozmeňujúci návrh, že sa ruší strop. Bol by to jeden telefonát z mesta Aspen alebo mesta Saint Moritz alebo ja neviem odkiaľ, kde tí ľudia pri krbe sedia a rozprávajú, ako to tu majú v hrsti. Alebo SMS-ka by pípla pani Zvolenskej, zbabelo by sa zdvihla a ledva by cestou zakričala, že to sťahujem príde s tým neskôr. Škoda, že ste na túto hru, najväčší bojovníci, s bojovníkom nepristúpili, mohli sme mať o jeden hlúpy zákon menej. Ďakujem.
Pellegrini, Peter, podpredseda NR SR (2020-06-05):
Ďakujem veľmi pekne. Vyhlasujem rozpravu za skončenú. Pýtam sa, či sa pán navrhovateľ chce vyjadriť k rozprave. Nie. Pani spravodajkyňa sa vyjadrila priamo v rozprave k danej veci. Ďakujem. Prerušujem rokovanie o tomto bode programu. Teraz poprosím pána ministra, aby uviedol aj ďalší návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony . Návrh má parlamentnú tlač 127. Nech sa páči, pán minister.
Paška, Pavol, predseda NR SR (2013-05-28):
Dámy a páni, budeme pokračovať v prerušenom rokovaní Správou o stave vysielania v Slovenskej republike a činnosti Rady pre vysielanie a retransmisiu za rok 2012 (tlač 444). Máme tu pána profesora Mistríka. Dobrý deň. Nech sa páči, poprosím vás, aby ste uviedli správu. Dámy a páni, pokračujeme v rokovaní.
Bugár, Béla, podpredseda NR SR (2018-01-30):
Pán poslanec Dostál.
Paška, Pavol, predseda NR SR (2014-11-08):
Evidentne nie sme uznášaniaschopní, takže pýtam sa. Je všeobecný súhlas s návrhom? (Nesúhlasná reakcia pléna.) Nie je s tým všeobecný súhlas. Pani podpredsedníčka Jurinová do rozpravy, nech sa páči.
P. Hrušovský, predseda NR SR: (2004-08-24):
Ľ. Lintner, poslanec: Ďakujem pekne.
Pčolinský, Peter, podpredseda NR SR (2023-02-16):
Pán poslanec, je 13.00 hod., čiže buď vám dám minútu a ukončíte vystúpenie, alebo budete pokračovať až po mimoriadnych schôdzach, lebo o 14.00 hod. sú termínované dve mimoriadne schôdze. Alebo to ukončíte do minúty, alebo...
Pčolinský, Peter, podpredseda NR SR (2022-10-20):
Ďakujem pekne. Prerušujem rokovanie o tomto bode programu. Pani poslankyne, páni poslanci, máme pár minút do hlasovania. Pán poslanec Habánik, chcete ešte prerokovať svoj návrh? (Reakcia z pléna.) Dobre. Tak ešte skúsime prerokovať jeden bod. Nasleduje druhé čítanie o návrhu poslancov Jozefa Habánika a Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 1092, spoločná správa výborov má tlač 1092a. Dávam slovo poslancovi Jozefovi Habánikovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1092.)
Figeľ, Ján, podpredseda NR SR (2013-09-11):
Na vystúpenie pána ministra je séria faktických poznámok. Spolu ich je sedem. Končím možnosť. Nech sa páči, Daniel Lipšic, prvá faktická.
Pellegrini, Peter, predseda NR SR (2015-02-13):
Ďakujem pekne. S reakciami na vaše vystúpenie päť poslancov. Pán poslanec Lipšic.
Suja, Miroslav, poslanec NR SR (2022-12-07):
Ďakujem za slovo. Pán poslanec Vetrák, to ste pred voľbami netvrdili, že referendum áno, ale nie o predčasných voľbách. Tam to nikde nebolo. Čo tu trepete? Vy ste hovoril len o referende. Myslíte, že tých desať bodov, čo vám tam ľudia napísali, podľa ktorých ste si vyrobili program volebný, že tam ľudia napísali, že áno referendum, len nie o predčasných voľbách? To si naozaj tu myslíte, že tu áno, seno žerieme všetci. Presne, áno. Presne viem, ako tí ľudia presne hovorili, že áno, chceme referendum, len nie o predčasných voľbách. To je asi také tvrdenie ako v relácii, keď ste bol naposledy, že vám nikto neveril. Ja neviem, či ste demagóg, alebo jednoduchý.
Brocka, Július, poslanec NR SR (2013-10-25):
Pán poslanec Hlina, chcel som podporiť vaše vystúpenie, ale zo strachu, aby na mňa nereagovala tá ideologická hlásna trúba marxistov a komunistov, nie SMER-u, pán Blaha, nebudem na vás reagovať, prepáčte.
Jurinová, Erika, podpredsedníčka NR SR (2013-01-29):
Ďakujem, pán poslanec. Na vaše vystúpenie registrujem faktickú poznámku od pani poslankyne Nicholsonovej. Nech sa páči.
Mazurek, Milan, poslanec NR SR (2021-06-25):
Martin, keď si otvoril túto debatu o paralelách medzi súčasnými argumentami našich liberálnych kolegov a medzi argumentami ohľadne zrušenia otroctva, tak toto dokonale poukazuje na tú ich zásadnú pokryteckosť. Pretože pani Cigániková teraz zrejme vystúpi a bude ťa chytať za slovíčka a toto je trošku iné a toto je iné a toto nemôžte porovnávať a takéto malé detinské veci, lebo týmto oni argumentujú vždy, ale zásadné v tejto dobe je, že kým títo ľudia na jednej strane nepriznávajú životu hodnotu, na druhej strane sú schopní volať po tom, aby sa na západe, ale aj v súčasnosti tu u nás likvidovali, búrali sochy, ničili pamiatky, strhávali obrazy, rušili a pálili knihy. Úplne rovnako ako nacisti v minulosti, ľudí, ktorí pred 200, 300 alebo dokonca 700 – 800 rokmi mali nejakú koloniálnu alebo otrokársku minulosť. Nepredstaviteľné, šialené a blúznivé! Tým, že oni vlastne dnešné morálne štandardy strojom času presunú do minulosti, kde, ako si hovoril, bolo niečo ako otroctvo úplne bežné a myšlienky na to, že by to niekedy bolo zrušené a že je morálne nesprávne vlastniť otrokov, boli považované pomaly za kacírstvo, za neprijateľnú skutočnosť, tak ako dnes to, čo predstavujú liberáli a skrátka nemajú problém tieto súčasné morálne štandardy hádzať do minulosti. Keď sa ale máme baviť o hodnote ľudského života dnes tu v tejto dobe, tak si skrátka zakrývajú oči a nevidia v tom žiaden problém. Čiže život otroka spred 250 rokov je dôvodom na to, aby sme búrali dnes sochy ľudí, ktorí tých otrokov vlastnili, a zaslúžili sa povedzme o významný rozvoj našej civilizácie v oblasti vedy, politiky, kultúry, filozofie, hocčoho, ale život dnešných detí skrátka hodnotný nie je a ja si myslím, že možno raz v budúcnosti na nich bude pozerať tá generácia rovnako, ako na tých otrokárov dnes pozeráme my.